Cuneiform Tablet CCT 5 5b (BM 119415)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma a-ḫu-qar PUZUR₄-a-šùr ù dan-a-šùr-ma ta-áš-pu-ra-am um-ma a-ta-ma ša 33 ma-na KÙ.BABBAR AN.NA ša-ma-nim eq-lúm li-iṣ-ba-sú ba-at-qú-um ù wa-tù-ru-um AN.NA ba-ab-šu lá-šu 17 ma-na KÙ.BABBAR ša DINGIR-ma-lik ub-lá-ni i-na ku-nu-ki-šu i-ba-ší i-na e-ra-ab AN.NA a ma-lá té-er-tí-kà ni-ša-a-ma-ku-um KI ba-tí-qí-im nu-šé-ba-lá-ku-um ni-is-ḫa-tum ù <gap>-<gap> ša-du-a-tám iṣ-ḫe-er-ma 7.5 ma-na 2 GÍN KÙ.BABBAR KI ga-zi-a ni-il₅-qé-ma a-šar a ṣí-ib-tim il₅-qé-ú-ni ni-iš-qúl 0.33333 ma-na 7 GÍN KÙ.BABBAR ṣí-ib-tám i-na KÙ-pì-kà ni-iš-qú-ul ra-qá-tám ša ta-áš-pu-ra-ni lá-šu